Ernst Röver

Friedrich Wilhelm Ernst Röver (* 3. September 1857 in Meyerhoff; † 22. März 1923 in Hausneindorf) weer en düütschen Örgelboer.

Röver is 1857 in Meyerhoff as Söhn von Johann Hinrich Röver boren, de to de Tied in Meyerhoff sien Warksteed harr. Ernst Röver sien Broder Carl Johann Heinrich Röver, de 1851 boren is, weer ok Örgelboer. 1863 is de Familie na Stood trocken. As Emil Reubke, Söhn von Adolf Reubke, 1884 doodblieven dee, hett Röver de Firma in Hausneindorf von em övernahmen. De Firma dee good lopen bet to Röver sien Rohstand 1921 un hett denn dichtmaakt. De gröttste Örgel, de Röver boot hett, weer mit dree Manuals un 101 Registers de för de Nikolaikark in Hamborg von 1891, de 1943 in’n Tweten Weltkrieg tweibummt worrn is. Ok de annere grote Örgel mit över 100 Registers in’n Doom Meideborg is nich dör’n Krieg kamen. Röver weer interesseert, den Örgelbo wieder uttowickeln un hett Experimenten maakt, de Örgeln technisch to verbetern. Op disse Wies hett he en ne’e Transmissionsvörrichtung, ene Registerklaviatur, en pneumaatsche Kombinationsinrichtung un en Kassenlaad op Grundlaag von de Röhrenpneumatik utklamüsert. Charakteristisch för sien Warken is de hoge Tall an Grundstimmen un dat he sik op dree Manuals beschränkt.Fischer: 100 Jahre Bund Deutscher Orgelbaumeister. 1991, S. 285.

 List von sien Örgeln (Utwahl) 

 Johr  Oort  Kark  Bild  Manuals  Registers  Anmarkungen 1888 Queddelnborg  St. Benedikti  II/P 30 to’n groten Deel noch vörhannenOrgel in Quedlinburg (4. September 2012). 1891 Hamborg Nikolaikark   III/P 101 an’n 28. Juli 1943 sünd Kark un Örgel tweibummt worrn 1889–92 Lee Nicolai-Kark  II/P 20 Pneumaatsche Örgel; noch meist kumplett vörhannen 1892 Leipzig  Johanniskark  III/P 53 nich mehr vörhannen 1895 Berlin  Kaiser-Friedrich-Gedächtniskark  III/P 51 1929 utwesselt; nich mehr vörhannen 1901 Halverstidde  Doom Halverstidde 160x160px    Neebo achter’n Prospekt von Herbst; blots Delen noch vörhannen 1902 Halverstidde Martinikark 160x160px  III/P 44 Toeerst för de Stadthall Barmen; siet 1921 in St. Martini achter’n Prospekt von de Gröninger Örgel von David Beck (1596);Möge die berühmte Gröninger Orgel in Halberstadt wieder erstehen, 18. Mai 2010 hett 1945 swore Schadens afkregen 1903 Ditfurt  St. Bonifatius  II/P 33 kumplett noch vörhannenwww.baumhoer-orgelbau.de: Orgel in Ditfurt (26. Januar 2011). 1905 Queddelnborg  St. Blasii 160x160px II/P 30 Pneumaatsche Kassenlaad; meist kumplett noch vörhannen 1906 Meideborg  Doom Meideborg  III/P 100 An’n 17. Februar 1945 tweibummtGeschichte und Disposition der Magdeburger Orgel (25. Oktober 2009). 1907 Ascherslebbe St. Stephanikark   III/P 52 Piepen 1940–44 von Palandt & Sohnle utwesselt 1907 Loomst Bartelmees-Kark 160x160px II/P 28 För en Örgel von Arp Snitger (II/P/21) nee kamen. Nadem 1948 de Halvdeel von de Röver-Registers wegkamen sünd, hett Kemper de pneumaatsche Örgel 1955 in een mit mechaansche Traktur ümboot. 1908 Daaden Kark Daaden  II/P 30 Pneumaatsche Örgel; noch vörhannen

 Literatur 

 Hermann Fischer: 100 Jahre Bund Deutscher Orgelbaumeister. Orgelbau-Fachverlag, Lauffen 1991, ISBN 3-921848-18-0.
 Alexandra Skiebe: Ernst Röver. Ein Orgelbauer aus Stade. Orgelakademie Stade e.V., Stade 2008, ISBN 978-3-931879-40-2 (Schriften der Orgelakademie Stade, Bd. 3).
 Julius Faulwasser: Die St. Nicolaikirche in Hamburg. Hamburg 1926, Kap. 13, S. 134–143. 

 Footnoten 

 Weblenken 

 Biografie von Röver in dat Meideborger Biograafsche Lexikon (hoochdüütsch)
 Biografie von Röver bi Orgelbau Hüfken (hoochdüütsch)
 Biografie ünner orgel-information.de (hoochdüütsch)

Kategorie:Orgelboer
Kategorie:Mann
Kategorie:Boren 1857
Kategorie:Storven 1923
Kategorie:Börger von Düütschland